cyanic-selkie/wikianc huggingface dataset:
শহীদ আহসান উল্লাহ মাস্টার স্টেডিয়াম
শহীদ আহসান উল্লাহ মাস্টার স্টেডিয়াম ২০১৩ সালে নির্মিত বাংলাদেশের একটি জেলা পর্যায়ের স্টেডিয়াম। স্টেডিয়ামটি গাজীপুর জেলার গাজীপুর সিটি কর্পোরেশনের টঙ্গীর মাছিমপুরে ঢাকা-ময়মনসিংহ মহাসড়কের পাশে টঙ্গী ডাকঘরের উত্তরে এবং বাংলাদেশ টেলিফোন শিল্প সংস্থার দক্ষিণ সীমায় অবস্থিত। স্টেডিয়ামটি গাজীপুর জেলার দ্বিতীয় স্টেডিয়াম। অন্য স্টেডিয়ামটি গাজীপুর সদর উপজেলায় অবস্থিত শহীদ বরকত স্টেডিয়াম। শহীদ আহসান উল্লাহ মাস্টার স্টেডিয়াম বাংলাদেশের প্রখ্যাত রাজনীতিবিদ প্রয়াত আহসান উল্লাহ মাস্টার এর নামে নামকরণ করা হয়েছে । বাংলাদেশের অন্যান্য সকল ক্রীড়া ভেন্যুর মতই এই স্টেডিয়ামটি জাতীয় ক্রীড়া পরিষদের অধিভুক্ত ও জেলা ক্রীড়া সংস্থার তত্বাবধায়নে রয়েছে। বর্তমানে তীরন্দাজি খেলা, প্রশিক্ষণ ও অনুশীলনের জন্য এই ভেন্যুটি বাংলাদেশ আর্চারি ফেডারেশন একক ব্যবহার করছে তবে এই ভেন্যু ফুটবল প্রতিযোগিতার জন্যও ব্যবহৃত হয়েছে । স্টেডিয়ামটি তীরন্দাজি খেলার ঘরোয়া ও আন্তর্জাতিক  আয়োজন ও প্রশিক্ষণের  জন্য বহুল ব্যবহৃত হয়।
ইতিহাস
স্টেডিয়ামের মাঠটি টেলিফোন শিল্প সংস্থার অংশ ছিল। প্রধানমন্ত্রী, ২৫ ডিসেম্বর, ২০০৮ সালে এই মাঠটিকে স্টেডিয়ামে রুপান্তরের প্রতিশ্রুতি দেন । ০৫ ডিসেম্বর, ২০১২ তারিখে জাতীয় ক্রীড়া পরিষদের কার্যনির্বাহী সভায় এই স্টেডিয়ামটি আহসান উল্লাহ মাস্টারের নামে নির্মাণের সিদ্ধান্ত হয়, এবং নির্মাণ ব্যয় হিসেবে আট কোটি টাকা বরাদ্দ করা হয় । ৩১ অক্টোবর, ২০১৩ তারিখে স্টেডিয়ামটি উদ্বোধন করা হয় । জুন, ২০১৪ তে প্রাথমিক নির্মাণ কাজ সম্পন্ন হয় । ১৬ সেপ্টেম্বর, ২০১৬ তারিখে স্টেডিয়ামটিকে আন্তর্জাতিক মানে উন্নীত করার ঘোষণা দেয়া হয় ।
কাঠামো ও গঠন
স্টেডিয়ামটি আয়তাকার। মাঠের দক্ষিণ পাশে কংক্রিটের গ্যালারি ও প্যাভিলিয়ন রয়েছে । উত্তর, পূর্ব ও পশ্চিম পাশের গ্যালারি অদ্যাবধি নির্মাণ করা হয়নি। স্টেডিয়ামটির অবকাঠামো উন্নয়ন পরিকল্পনা আছে ।
তীরন্দাজি প্রতিযোগিতা
স্টেডিয়ামটি উদ্বোধনের পর হতে বাংলাদেশ আর্চারি ফেডারেশন এই ভেন্যুতে উল্লেখযোগ্য ঘরোয়া ও আন্তর্জাতিক তীরন্দাজি প্রতিযোগিতা আয়োজন করেছে:
ফুটবল প্রতিযোগিতা
২০১৭ সালে এই মাঠে প্রথম বারের মত বাংলাদেশ ফুটবল কাঠামোর সর্বনিম্ন স্তর- পাইওনিয়ার লিগ আয়োজন করা হয় । বাংলাদেশ প্রিমিয়ার লীগ ফুটবলের ত্রয়োদশ মৌসুমে স্টেডিয়ামটি আরামবাগ ক্রীড়া সংঘের স্বাগতিক মাঠ হিসেবে ব্যবহার করা হয়।
ধারণ ক্ষমতা
প্রাথমিক ভাবে নির্মিত গ্যালারি ও প্যাভিলিয়নে ৩০০০ দর্শক খেলা উপভোগ করতে পারেন। মাঠের চারপাশে গ্যালারি হলে ধারণ ক্ষমতা ৮০০০ এর অধিক হবে।
কুমারগ্রাম সমষ্টি উন্নয়ন ব্লক
কুমারগ্রাম সমষ্টি উন্নয়ন ব্লক হল ভারতের পশ্চিমবঙ্গ রাজ্যের আলিপুরদুয়ার জেলার আলিপুরদুয়ার মহকুমার একটি প্রশাসনিক বিভাগ (সমষ্টি উন্নয়ন ব্লক)।
ভূগোল
কুমারগ্রামের স্থানাংক 26.665°N, 89.825°W।
কুমারগ্রাম সমষ্টি উন্নয়ন ব্লকটি জেলার পূর্ব প্রান্তে অবস্থিত। এই ব্লকের পূর্ব সীমান্ত বরাবর সনকা নদী প্রবাহিত। এই অঞ্চলের ভূমিরূপ পাহাড়ি, যা উত্তর-হিমালয় পর্বতশ্রেণির অন্তর্গত।
কুমারগ্রাম সমষ্টি উন্নয়ন ব্লকের উত্তর দিকে ভুটান রাষ্ট্রের চুখা জেলা, পূর্ব দিকে অসম রাজ্যের কোকরাঝাড় জেলার গোঁসাইগাঁও রাজস্ব সার্কেল/তেহসিল, দক্ষিণ দিকে কোচবিহার জেলার তুফানগঞ্জ ২ সমষ্টি উন্নয়ন ব্লক এবং পশ্চিম দিকে আলিপুরদুয়ার ২ ও কালচিনি সমষ্টি উন্নয়ন ব্লক অবস্থিত।
কুমারগ্রাম সমষ্টি উন্নয়ন ব্লকের আয়তন ৫১৭.৬৮ বর্গ কিলোমিটার। এই ব্লকে একটি পঞ্চায়েত সমিতি, ১১টি গ্রাম পঞ্চায়েত, ১৪৪টি গ্রাম সংসদ, ৫৫টি মৌজা, ৫৩টি জনবসতিপূর্ণ গ্রাম ও ৩টি জনগণনা নগর রয়েছে। ব্লকটি কুমারগ্রাম থানার এক্তিয়ারভুক্ত এলাকার অধীনস্থ। ব্লকের সদর কুমারগ্রাম।
জনসংখ্যা
২০১১ সালের জনগণনার প্রতিবেদন অনুযায়ী, কুমারগ্রাম সমষ্টি উন্নয়ন ব্লকের মোট জনসংখ্যা ১৯৯,৬০৯। এর মধ্যে ১৭৪,০৫৮ জন গ্রামাঞ্চলের এবং ২৫,৫৫১ জন শহরাঞ্চলের বাসিন্দা। পুরুষের মোট সংখ্যা ১০২,৫৯২ (৫১%) ও মহিলার মোট সংখ্যা ৯৭,০১৭ (৪৯%)। ২৩,৭৭১ জনের বয়স ছয় বছরের কম। তফসিলি জাতি-তালিকাভুক্ত জনসংখ্যা ৭১,৪১৭ (৩৫.৭৮%) এবং তফসিলি উপজাতি-তালিকাভুক্ত জনসংখ্যা ৫৯,৮৭৭ (৩০.০০%)।
২০০১ সালের জনগণনার প্রতিবেদন অনুযায়ী, কুমারগ্রাম সমষ্টি উন্নয়ন ব্লকের মোট জনসংখ্যা ছিল ১৭৭,৮৯৪; যার মধ্যে ৯১,৪২১ জন ছিল পুরুষ এবং ৮৬,৪৭৩ জন ছিল মহিলা। ১৯৯১-২০০১ দশকে কালচিনি সমষ্টি উন্নয়ন ব্লকে জনসংখ্যা বৃদ্ধির নথিবদ্ধ হার ছিল ১৫.৬০ শতাংশ।
কুমারগ্রাম সমষ্টি উন্নয়ন ব্লকের জনগণনা নগরগুলি হল (বন্ধনীতে ২০১১ সালের জনগণনার হিসেব): লস্করপাড়া (৭,১৩৭), দক্ষিণ রামপুর (৬,৯৩২) ও উত্তর কামাখ্যাগুড়ি (১২,০২২)।
কালচিনি সমষ্টি উন্নয়ন ব্লকের বড়ো গ্রামগুলি (৪,০০০+ জনসংখ্যাবিশিষ্ট) হল (বন্ধনীতে ২০১১ সালের জনগণনার হিসেব): কার্তিক চা বাগান (৪,৭৭৯), জয়ন্তী চা বাগান (৫,০৯৮), রায়ডাক চা বাগান (৭,৬১৯), মধ্য নরথালি (৪,৫৯৪), পশ্চিম নরথালি (৪,৬৬৫), দক্ষিণ নরথালি (৭,৪৩৩), মধ্য কামাখ্যাগুড়ি (৪,৭৫৯), তেলিপাড়া (৪,১৩৯), নরথালি (৬,৩৩৭), নিউল্যান্ডস চা বাগান (৬,৩৬৯), কুমারগ্রাম চা বাগান (৬,৩২৮), সঙ্কোশ চা বাগান (৬,৬৪৩), কুমারগ্রাম (৫,৩৮৪), মধ্য হলদিবাড়ি (৪,২৫২), বরাবিসা (৪,৪৩৩) ও পূর্ব চকচকা (৪,৫২৩)।
এই ব্লকের অন্যান্য গ্রামগুলি হল (বন্ধনীতে ২০১১ সালের জনগণনার হিসেব): চেংমারি (১,৬৫৮), তুরতুরিখণ্ড (২,৮৪৪) ও ভলকা (৩,৯৪৬)।
সাক্ষরতা
২০১১ সালের জনগণনার প্রতিবেদন অনুযায়ী, কুমারগ্রাম সমষ্টি উন্নয়ন ব্লকের মোট সাক্ষর জনসংখ্যা ১২৭,৩৩৫ (অন্যূন ছয় বছর বয়সী জনসংখ্যার ৭২.৪৮ শতাংশ); এর মধ্যে পুরুষ সাক্ষরের সংখ্যা ৭১,২০২ (অন্যূন ছয় বছর বয়সী পুরুষ জনসংখ্যার ৭৮.৭৬ শতাংশ) এবং সাক্ষর মহিলার সংখ্যা ৫৬,১৩৫ (অন্যূন ছয় বছর বয়সী মহিলা জনসংখ্যার ৬৫.৭১ শতাংশ)। সাক্ষরতার ক্ষেত্রে লিঙ্গবৈষম্যের হার ছিল ১৩.০৫ শতাংশ।
ভাষা ও ধর্ম
ডিস্ট্রিক্ট সেন্সাস হ্যান্ডবুক, জলপাইগুড়ি, ২০১১ সেন্সাস-এ প্রদত্ত তথ্য অনুযায়ী, ২০০১ সালে অবিভক্ত জলপাইগুড়ি জেলার (২০১৪ সালে যে জেলা ভেঙে আলিপুরদুয়ার জেলা গঠিত হয়) মোট জনসংখ্যার ৫৫.৮ শতাংশের মাতৃভাষা ছিল বাংলা; এরপর ছিল সাদান/সাদরি (১৪.৩ শতাংশ), নেপালি/গোর্খালি (৬.৯ শতাংশ), হিন্দি (৪.৬ শতাংশ), কুরুখ/ওঁরাও (২.৬ শতাংশ), সাঁওতালি (১.০ শতাংশ), বোড়ো (০.৮ শতাংশ), মুন্ডারি (০.৭ শতাংশ), ভোজপুরি (০.৭ শতাংশ), রাজবংশী (০.৫ শতাংশ), তেলুগু (০.৪ শতাংশ), উর্দু (০.৩ শতাংশ), রাভা (০.৩ শতাংশ), ওডিয়া (০.৩ শতাংশ), খাড়িয়া (০.১ শতাংশ) ও অন্যান্য ভাষাভাষী মানুষ (১০.৮ শতাংশ)। এই জেলায় বাংলা-ভাষী মানুষের জনসংখ্যার হার ১৯৬১ সালে ৫৪.৫ শতাংশ থেকে বেড়ে ১৯৮১ সালে ৬৮.৫ শতাংশ হয়েছিল। ২০০১ সালে তা আবার কমে ৫৫.৮ শতাংশ হয়। অন্যদিকে সাদান/সাদরি-ভাষী জনসংখ্যার হার ১৯৬১ সালে ৫.৬ শতাংশ থেকে বেড়ে ২০০১ সালে হয় ১৪.৩ শতাংশ। তবে নেপালি/গোর্খালি, হিন্দি, কুরুখ/ওঁরাও, সাঁওতালি, মুন্ডা ও রাজবংশী-ভাষী জনসংখ্যার হার হ্রাস পায়।
পশ্চিমবঙ্গ সরকারি ভাষা আইন, ১৯৬১ এবং পশ্চিমবঙ্গ সরকারি ভাষা (সংশোধনী) আইন, ২০১২ অনুয়ায়ী, সারা পশ্চিমবঙ্গেই সরকারি কাজে বাংলা ভাষা ব্যবহৃত হয়। বাংলার সঙ্গে সঙ্গে দার্জিলিং জেলার পার্বত্য মহকুমাগুলিতে এবং কালিম্পং জেলায় নেপালিও সরকারি কাজে ব্যবহৃত হয়। এছাড়া যে সকল জেলা/মহকুমা/সমষ্টি উন্নয়ন ব্লক/পৌরসভায় উর্দুভাষীর সংখ্যা ১০ শতাংশের বেশি সেখানে উর্দুও সরকারি কাজে ব্যবহার করা হয়। এই আইনগুলি কার্যকর হওয়ার আগে ইংরেজি ভাষা সরকারি কাজে ব্যবহৃত হত; আইনগুলি পাসের পরও তার ব্যবহার অব্যাহত থাকে।
২০১২ সালে পশ্চিমবঙ্গ সরকারি ভাষা (দ্বিতীয় সংশোধনী) বিল অনুযায়ী, কোনও নির্দিষ্ট ব্লক বা মহকুমা বা জেলায় জনসংখ্যা ১০ শতাংশের বেশি অংশের ভাষা হিন্দি, সাঁওতালি, ওডিয়া বা পাঞ্জাবি হলে সংশ্লিষ্ট ভাষাটি সেই অঞ্চলে অতিরিক্ত সরকারি ভাষার মর্যাদা পাবে। এরপর ২০১৮ সালের পশ্চিমবঙ্গ সরকারি ভাষা (দ্বিতীয় সংশোধনী) বিলে রাজ্যের সংখ্যালঘু ভাষার তালিকায় কামতাপুরী, রাজবংশী ও কুর্মালিকেও অন্তর্ভুক্ত করা হয়েছে।
২০১১ সালের জনগণনার প্রতিবেদন অনুযায়ী, কুমারগ্রাম সমষ্টি উন্নয়ন ব্লকের হিন্দুদের মোট সংখ্যা ১৬৪,২২৬; যা মোট জনসংখ্যার ৮২.২৭ শতাংশ। খ্রিস্টানের সংখ্যা ২৩,৯০১ (১১.৯৭ শতাংশ), মুসলমানের সংখ্যা ২৫,৫৯১ (৪.৩৪ শতাংশ), বৌদ্ধের সংখ্যা ১,৫৮৪ (০.৭৯ শতাংশ) এবং অন্যান্য ধর্মাবলম্বীদের সংখ্যা ২৫,১৪৩ (১২.৬০ শতাংশ)। অন্যান্য ধর্মাবলম্বীদের মধ্যে আছে আদিবাসী, মারাং বোরো, সাঁওতাল, সারনাথ, সারি ধর্ম, সর্না, আলছি, বিদিন, সন্ত, সায়েভধর্ম, সেরান, সরন, সারিন, খেরিয়া, ও অন্যান্য ধর্মীয় সম্প্রদায়।
দারিদ্র্য
বিশ্ব ব্যাংকের প্রতিবেদন অনুযায়ী, ২০১২ সালের হিসেব অনুযায়ী জলপাইগুড়ি, বাঁকুড়া ও পশ্চিম মেদিনীপুর জেলার ২৬-৩১ শতাংশ মানুষ দারিদ্র্যসীমার নিচে বাস করেন, যা পশ্চিমবঙ্গের সামগ্রিক হারের তুলনায় কিছুটা বেশি। রাজ্যের মোট ২০ শতাংশ মানুষ এই সীমার নিচে বাস করেন।
জীবিকা
২০১১ সালের হিসেব অনুযায়ী, কুমারগ্রাম সমষ্টি উন্নয়ন ব্লকের সকল শ্রমিকদের মধ্যে ১২,১৯০ জন কৃষক (১৫.৪১ শতাংশ), ২০,৭৪৪ জন খেতমজুর (২৬.২৩ শতাংশ), ২,৯০৪ জন কুটিরশিল্পের সঙ্গে যুক্ত (৩.৬৭ শতাংশ) এবং ৪৩,২৬৪ জন অন্যান্য ক্ষেত্রের শ্রমিক (৫৪.৭০ শতাংশ)। ব্লকে মোট শ্রমিকের সংখ্যা ৭৯,০৯৯ (মোট জনসংখ্যার ৩৯.৬৩ শতাংশ) এবং অ-শ্রমিকের সংখ্যা ১২০,৫১০ (মোট জনসংখ্যার ৬০.৩৭ শতাংশ)।
টীকা: জনগণনার নথিতে সেই ব্যক্তিকেই কৃষক বিবেচনা করা হয়েছে, যিনি স্বীয়/সরকারি/প্রাতিষ্ঠানিক মালিকানাধীন জমিতে কৃষিকাজ/তত্ত্বাবধানের কাজে নিযুক্ত। যে ব্যক্তি অন্যের জমিতে অর্থ বা সম্পদ বা অংশীদারিত্বের বিনিময়ে শ্রমদান করেন, তাঁকে খেতমজুর ধরা হয়। কুটিরশিল্প সেই শিল্পকেই বলা হয়, যাতে পরিবারে বা গ্রামের মধ্যে এক বা একাধিক সদস্য যুক্ত এবং যে শিল্প ১৯৪৮ সালের কারখানা আইন মোতাবেক কারখানা হিসেবে নথিভুক্ত হওয়ার যোগ্যতাসম্পন্ন নয়। অন্যান্য শ্রমিকেরা হলেন কৃষক, খেতমজুর বা কুটিরশিল্পের সঙ্গে যুক্ত শ্রমিক ভিন্ন অন্য উপায়ে যাঁরা অর্থনৈতিক কার্যকলাপের সঙ্গে জড়িত। এঁদের মধ্যে আছেন কারখানা, খনি, বন, পরিবহণ ও অফিসের কর্মচারী, যাঁরা ব্যবসা ও বাণিজ্যের সঙ্গে যুক্ত, শিক্ষক, বিনোদনশিল্পী প্রমুখ।
পরিকাঠামো
২০১১ সালে প্রকাশিত ডিস্ট্রিক্ট সেন্সাস হ্যান্ডবুক, জলপাইগুড়ি-তে প্রদত্ত তথ্য অনুযায়ী, কুমারগ্রাম সমষ্টি উন্নয়ন ব্লকে ৫৩টি জনবসতিপূর্ণ গ্রাম রয়েছে। ১০০ শতাংশ গ্রামে বিদ্যুৎ সংযোগ রয়েছে। ৫১টি গ্রামে (৯৬.২৩ শতাংশ) পানীয় জলের সরবরাহ রয়েছে। ২১টি গ্রামে (৩৯.৬২ শতাংশ) ডাকঘর রয়েছে। ৪৭টি গ্রামে (৮৮.৬৮ শতাংশ) টেলিফোন সংযোগ (ল্যান্ডলাইন, পাবলিক কল অফিস ও মোবাইল ফোন সহ) রয়েছে। ৩৬টি গ্রামে (৬৭.৯২ শতাংশ) পাকা রাস্তা এবং ২১টি গ্রামে (৫৮.৪৯ শতাংশ) পরিবহন সংযোগ (বাস, রেল ও নাব্য জলপথ) রয়েছে। ৫টি গ্রামে (৯.৪৩ শতাংশ) কৃষিঋণ সংস্থা ও ৭টি গ্রামে (১৩.২১ শতাংশ) ব্যাংক পরিষেবা সুলভ।
কৃষি
২০১৩-১৪ সালের হিসেব অনুযায়ী, কুমারগ্রাম সমষ্টি উন্নয়ন ব্লকে ৬৪টি সারের ডিপো, ৩৯টি বীজের দোকান ও ৪৯টি রেশন দোকান রয়েছে।
২০১৩-১৪ সালের হিসেব অনুযায়ী, কুমারগ্রাম সমষ্টি উন্নয়ন ব্লকে ১০,৫৩৬ হেক্টর জমি থেকে মোট ২১,১৭৫ টন আমন ধান (প্রধান শীতকালীন ফসল); ৮৬৮ হেক্টর জমি থেকে ৩৩৯ টন বোরো ধান; ২,৫০৭ হেক্টর জমি থেকে ৪,৮০৬ টন আউস ধান (গ্রীষ্মকালীন ফসল); ১,২৭২ হেক্টর জমি থেকে ৩,৪৬৬ টন গম; ৮২৩ হেক্টর জমি থেকে ১১,০০৪ টন পাট; ২২২ হেক্টর জমি থেকে ১,৭৩০ টন ভুট্টা; এবং ২,৪৮৩ হেক্টর জমি থেকে ৬৪,৫০৩ টন আলু উৎপাদিত হয়। এছাড়াও এই ব্লকে মাসকলাই ও তৈলবীজও উৎপাদিত হয়।
২০১৩-১৪ সালের হিসেব অনুযায়ী, কুমারগ্রাম সমষ্টি উন্নয়ন ব্লকের মোট সেচিত জমির পরিমাণ ৩,৫৩৫ হেক্টর, যার মধ্যে ১,৬৫৫ হেক্টর জমির খালের জলে সেচিত, ১২৫ হেক্টর জমি জলাধারের জলে সেচিত, ৬২৫ হেক্টর জমি নদী থেকে তোলা জলে সেচিত, ৪০ হেক্টর জমি গভীর নলকূপের জলে সেচিত, ৬৯৫ হেক্টর জমি অগভীর নলকূপের জলে সেচিত এবং ৩৯৫ হেক্টর জমি খোলা কূপের জলে সেচিত হয়।
ডুয়ার্স-তরাই চা বাগান
ডুয়ার্স ও তরাই অঞ্চলের চা বাগানগুলিতে ২২৬ মিলিয়ন কিলোগ্রাম চা উৎপাদিত হয়, যা ভারতের সমগ্র চা উৎপাদনের এক-চতুর্থাংশেরও বেশি। ডুয়ার্স-তরাই চায়ের বৈশিষ্ট্য হল, এটি একটি উজ্জ্বল, মসৃণ ও সুঠাম পানীয়, যা আসাম চায়ের তুলনায় অতি অল্পই হালকা। ডুয়ার্স অঞ্চলে চা চাষ প্রাথমিকভাবে শুরু করেছিল এবং তার উন্নতিসাধন ঘটিয়েছিল ব্রিটিশরা, কিন্তু এতে ভারতীয় শিল্পপতিদেরও গুরুত্বপূর্ণ অবদান রয়েছে।
ব্যাংক পরিষেবা
২০১৩-১৪ সালের হিসেব অনুযায়ী, কুমারগ্রাম সমষ্টি উন্নয়ন ব্লকে ৬টি বাণিজ্যিক ব্যাংকের এবং একটি গ্রামীণ ব্যাংকের কার্যালয় রয়েছে।
অনুন্নত অঞ্চল অনুদান তহবিল
পুরুলিয়া জেলা অনুন্নত অঞ্চল হিসেবে তালিকাভুক্ত হওয়ায় এই জাতীয় অঞ্চলের উন্নয়নের জন্য ভারত সরকার কর্তৃক গঠিত অনুন্নত অঞ্চল অনুদান তহবিল থেকে আর্থিক সাহায্য লাভ করে। ২০১২ সালের হিসেব অনুযায়ী, সারা দেশের ২৭২টি জেলা এই তালিকার অন্তর্ভুক্ত; যার মধ্যে পশ্চিমবঙ্গের ১১টি জেলা রয়েছে।
পরিবহণ ব্যবস্থা
কুমারগ্রাম সমষ্টি উন্নয়ন ব্লকে ৮টি ফেরি পরিষেবা ও ৪টি প্রান্তিক বাস রুট অবস্থিত। ৩১সি নং জাতীয় সড়ক এই ব্লকের উপর দিয়ে গিয়েছে। ব্লকের একমাত্র রেল স্টেশনটি হল কামাখ্যাগুড়ি রেল স্টেশন।
শিক্ষাব্যবস্থা
২০১৩-১৪ সালের হিসেব অনুযায়ী, কুমারগ্রাম সমষ্টি উন্নয়ন ব্লকের ১২৭টি প্রাথমিক বিদ্যালয়ে ১২,৮৯৮ জন শিক্ষার্থী, ১৪টি মধ্য বিদ্যালয়ে ১,৯০৬ জন শিক্ষার্থী, ৩টি উচ্চ বিদ্যালয়ে ৩,৪০২ জন শিক্ষার্থী এবং ১২টি উচ্চ মাধ্যমিক বিদ্যালয়ে১৭,৪৫৪ জন শিক্ষার্থী পড়াশোনা করে। এই ব্লকের ৩টি প্রকৌশল/পেশাগত শিক্ষাপ্রতিষ্ঠানে ২৩০ জন শিক্ষার্থী এবং বিশেষ ও অচিরাচরিত ধারার ৬০৭টি শিক্ষাপ্রতিষ্ঠানে ২৬,৫৫৪ জন শিক্ষার্থী পড়াশোনা করে। ব্লকের একটি সাধারণ ডিগ্রি কলেজে ৪,১৪০ জন শিক্ষার্থী পড়াশোনা করে।
২০১১ সালের জনগণনার তথ্য অনুযায়ী, কুমারগ্রাম সমষ্টি উন্নয়ন ব্লকের ৫৩টি জনবসতিপূর্ণ গ্রামের মধ্যে সকল গ্রামেই বিদ্যালয় রয়েছে, ৪৬টি গ্রামে দুই বা ততোধিক প্রাথমিক বিদ্যালয় আছে, ৪০টি গ্রামে অন্তত একটি প্রাথমিক ও একটি মধ্য বিদ্যালয় আছে এবং ১৫টি গ্রামে অন্তত একটি মধ্য ও একটি মাধ্যমিক বিদ্যালয় রয়েছে।
১৯৯৬ সালে কামাখ্যাগুড়িতে প্রতিষ্ঠিত হয় শহিদ ক্ষুদিরাম মহাবিদ্যালয়। উত্তরবঙ্গ বিশ্ববিদ্যালয় অনুমোদিত এই কলেজে কলা ও বিজ্ঞান বিভাগে পঠনপাঠন চলে।
স্বাস্থ্য পরিষেবা
২০১৪ সালের হিসেব অনুযায়ী, কুমারগ্রাম সমষ্টি উন্নয়ন ব্লকে একটি গ্রামীণ হাসপাতাল, ২টি প্রাথমিক স্বাস্থ্যকেন্দ্র এবং ২টি এনজিও-পরিচালিত/বেসরকারি নার্সিং হোম আছে। এগুলিতে মোট ৭২টি শয্যা ও ৮ জন চিকিৎসক সুলভ (বেসরকারি সহ)। এছাড়া এই ব্লকে ৩৫টি পরিবার কল্যাণ উপকেন্দ্রও আছে। ব্লকের স্বাস্থ্যকেন্দ্র ও উপকেন্দ্রগুলিতে ৫,৪১৪ জন রোগী অন্তর্বিভাগে ও ৮১,৮৪৬ জন রোগী বহির্বিভাগে চিকিৎসার সুযোগ পান।
আইআরসিটিসি কাশী মহাকাল হামসফর এক্সপ্রেস (ভায়া প্রয়াগরাজ)
আইআরসিটিসি কাশী মহাকাল হামসফর এক্সপ্রেস (ভায়া প্রয়াগরাজ) ভারতীয় রেলওয়ের একটি সম্পূর্ণ শীতাতপ নিয়ন্ত্রিত ৩ টায়ার এক্সপ্রেস ট্রেন, যা প্রয়াগরাজ জংশন রেলওয়ে স্টেশন ভায়া হয়ে মধ্যপ্রদেশের বৃহত্তম শহর ইন্দোরের ইন্দোর জংশন রেলওয়ে স্টেশন এবং উত্তরপ্রদেশের বারাণসী জংশন রেলওয়ে স্টেশনকে রেলপথে সংযুক্ত করে। এটি বর্তমানে সপ্তাহে একবার ৮২৪০৩ / ৮২৪০৪ ট্রেন নম্বরাঙ্কিত হয়ে পরিচালিত হচ্ছে। ট্রেনটি উত্তরপ্রদেশ ও মধ্যপ্রদেশের মধ্যে চলাচল করে। এই ট্রেনটি কাশী মহাকাল ভায়া প্রয়াগরাজ হামসফর এক্সপ্রেসের সাথে রেক ভাগাভাগি করে। এটি ভারতের দ্বিতীয় বেসরকারি হামসফর এক্সপ্রেস এবং চতুর্থ বেসরকারি ট্রেন যা আইআরসিটিসির মালিকানা ভুক্ত, কিন্তু বর্তমানে ভারতীয় রেল এই পরিষেবাগুলি নিয়ন্ত্রণ করে।
কোচের বৈশিষ্ট্য
ট্রেনগুলি সম্পূর্ণরূপে ভারতীয় রেলওয়ে দ্বারা নকশা করা ৩-স্তরের (টায়ার) এসি স্লিপার ট্রেন এছাড়া রয়েছে স্টেশন, ট্রেনের গতি ইত্যাদির তথ্য দেখানোর জন্য ডিসপ্লের বৈশিষ্ট্য সহ এলইডি স্ক্রিন এবং সেই সাথে প্রতি কামরায় থাকবে ঘোষণার ব্যবস্থা, চা-কফি এবং দুধের ভেন্ডিং মেশিন, বায়ো টয়লেট ও অন্যান্য সুযোগ-সুবিধার পাশাপাশি সিসিটিভি ক্যামেরা।
কোচে সাতের বেশি এসি-৩ টায়ার, একটি এসি-২ টায়ার, তিনটি শয়নযান, একটি প্যান্ট্রিকার ও দুটি জেনারেটর পাওয়ার কার রয়েছে।
পরিষেবা
৮২৪০৩ নং কাশী মহাকাল হামসফর এক্সপ্রেস ৬০ কিমি প্রতি ঘন্টা বেগে বারাণসী থেকে যাত্রা শুরু করে ১৮ ঘন্টা ২৫ মিনিটে ১১০২ কিমি এবং ৮২৪০৪ নং ট্রেনটি ৬১ কিমি প্রতি ঘন্টা বেগে ইন্দোর থেকে যাত্রা করে ১৮ ঘন্টা ০৫ মিনিটে ঐ দূরত্ব অতিক্রম করে।
লোকো লিংক
এই ট্রেনটি গাজিয়াবাদ বা বড়োদরা ইলেকট্রিক লোকো শেড ডব্লিউএপি-৭ লোকোমোটিভ দ্বারা বারাণসী থেকে ইন্দোর পর্যন্ত যায়।
টার্নক আও জলদক জেলা
টার্নক আও জলদক জেলা (ترنک او جلدک ولسوالۍ), or তার্নক ওয়া জলদক, আফগানিস্তানের জাবুল প্রদেশের দক্ষিণে অবস্থিত একটি জেলা। ২০১৩ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১৬,৭০০ জন এর মত। জেলাটির কেন্দ্রীয় শহরের নাম হচ্ছে টার্নক আও নামক একটি শহর।
তুষার অমরসিংহ চৌধুরী
ডঃ তুষার চৌধুরী (জন্ম: ১৮ ডিসেম্বর ১৯৬৫) একজন ভারতীয় রাজনীতিবিদ এবং গুজরাতের ভারতীয় জাতীয় কংগ্রেসের নেতা।  ২০০৪ সালে, তিনি মান্দভি আসন থেকে চতুর্দশ লোকসভায় নির্বাচিত হয়েছিলেন। ২০০৯ সালে তিনি বারডোলি আসন থেকে পঞ্চদশ লোকসভায় নির্বাচিত হয়েছিলেন। তিনি ২৮ মে ২০০৯ থেকে ২৮ সেপ্টেম্বর ২০১২ পর্যন্ত কেন্দ্রীয় উপজাতি বিষয়ক প্রতিমন্ত্রী ছিলেন। ২৮ সেপ্টেম্বর ২০১২ থেকে তিনি কেন্দ্রীয় সড়ক পরিবহন ও মহাসড়ক প্রতিমন্ত্রী হয়েছিলেন।
চৌধুরী চিকিৎসাবিদ্যা নিয়ে পড়াশোনা করেছেন।
হাঙ্গামা টিভি
হাঙ্গামা টিভি হল ভারতের একটি ক্যাবল টিভি চ্যানেল, যেটি ৬ থেকে ১৫ বছরের শিশুদের জন্য নানা প্রকার অনুষ্ঠান সম্প্রচার করে। এটি ১৯৯৮ সালে যাত্রা শুরু করে।
অনুষ্ঠান
বর্তমানে সেসকল অনুষ্ঠান হাঙ্গামা টিভিতে প্রচারিত হয় তা নিম্নরুপ:
পালবক্কম
জনতত্ত্ব
২০০১ খ্রিস্টাব্দের জনগণনা অনুসারে পালবক্কমের জনসংখ্যা ছিল ১৪,৩৬৯ জন। কিন্তু তৎপরবর্তী দশ বছরে জনসংখ্যা প্রায় দ্বিগুণ হয়।
২০১১ খ্রিস্টাব্দে ভারতের জনগণনা অনুসারে এই শহরের জনসংখ্যা হয় ২৬,৭৬৬ জন, যেখানে পুরুষ ১৩,৪৯৯ জন ও নারী ১৩,২৯৭ জন অর্থাৎ প্রতি হাজার পুরুষে ৯৮৩ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ৩,১৭৮ জন যেখানে শিশুপুত্র সংখ্যা ১,৫৮৬ জন এবং শিশুকন্যা সংখ্যা ১,৫৯২ জন। জনসংখ্যা অনুপাতে শিশু ১১.৮৭ শতাংশ। শহরটির সাক্ষরতার হার ছিল ৯০.০২ শতাংশ যেখানে পুরুষ সাক্ষরতার হার ৯৪.০৩ শতাংশ ও নারী সাক্ষরতার হার ৮৫.৯৪ শতাংশ। শহরে মোট পরিবার সংখ্যা ৬,৮০৭ টি।
অভিগম্যতা
পালবক্কমো থেকে বা পালবক্কম পর্যন্ত চেন্নাই এমটিসির বহু বাস পরিষেবা চালু রয়েছে। এটি তিরুবান্মিয়ুরের বেশ কাছে অবস্থিত হওয়ায় বিভিন্ন আইটি পার্ক ও টাইডেল পার্ক সহজে গমনীয়।
শিক্ষাপ্রতিষ্ঠান
চেন্নাইয়ের সর্বপ্রথম আন্তর্জাতিক বিদ্যালয় হল জার্মান ইন্টারন্যাশনাল স্কুল চেন্নাই, এটিি পালবক্কমে আন্না সালাইয়ের পাশে অবস্থিত।
ছোট বগি ইউনিয়ন
ছোট বগি বাংলাদেশের বরগুনা জেলার অন্তর্গত তালতলী উপজেলার একটি ইউনিয়ন।
আয়তন
ছোট বগি ইউনিয়নের আয়তন ৯,৭৪৫ একর।
প্রশাসনিক কাঠামো
ছোট বগি ইউনিয়ন তালতলী উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম তালতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।
শিক্ষা
২০১১ সালের আদমশুমারি অনুযায়ী ছোট বগি ইউনিয়নের সাক্ষরতার হার ৫২.৩%।
জুলিয়া পিয়ারসন
জুলিয়া পিয়ারসন (Julia Pierson; জন্ম: ১৯৫৯ কিংবা ১৯৬০) ফ্লোরিডা অঙ্গরাজ্যে জন্মগ্রহণকারী মার্কিন গোয়েন্দা সংস্থার প্রথম নারী পরিচালক। তিনি পূর্বতন পরিচালক মার্ক সুলিভানের স্থলাভিষিক্ত হবেন। যুক্তরাষ্ট্রের প্রেসিডেন্ট বারাক ওবামা জুলিয়া পিয়ারসনকে গোয়েন্দা সংস্থার (সিক্রেট সার্ভিস) পরিচালক হিসেবে নিয়োগ দিয়েছেন। তিনি হতে যাচ্ছেন পুরুষ-নিয়ন্ত্রিত প্রথম নারী পরিচালক।
প্রাথমিক জীবন
যুক্তরাষ্ট্রের ফ্লোরিডায় ১৯৫৯ সালে জন্ম জুলিয়ার। বিদ্যালয়ে পড়াশোনার সময় তিনি ডিজনি ওয়ার্ল্ডে কাজ করতেন। ১৯৮১ সালে ক্রিমিনাল জাস্টিস বিষয়ে ইউনিভার্সিটি অব সেন্ট্রাল ফ্লোরিডা থেকে স্নাতক সম্পন্ন করেন। ছোটবেলা থেকেই এ কাজের প্রতি আগ্রহ ছিল জুলিয়ার। তাই পড়াশোনার ক্ষেত্র হিসেবেও তিনি পছন্দ করেছিলেন ক্রিমিনাল জাস্টিসকে।
কর্মজীবন
স্নাতক সম্পন্ন করার পর জুলিয়া ওরল্যান্ডো পুলিশ বিভাগে (ওপিডি) প্রায় তিন বছর চাকরি করেন। এ বিভাগে থাকাকালে তিনিই প্রথম নারী পুলিশ হিসেবে ওপিডি বিট (যাঁরা সাধারণ নাগরিকদের কাছাকাছি থেকে সেবা দেন) কর্মকর্তা হিসেবে কাজ করেছেন। ইউএসএসএসে যোগ দেয়ার পর ধীরে ধীরে পদোন্নতি হতে থাকে। কাজের দক্ষতাস্বরূপ এ সংস্থায় উপসহকারী পরিচালক, বিশেষ গোয়েন্দাসহ যুক্তরাষ্ট্রের প্রেসিডেন্টদের গোয়েন্দা শাখার গুরুত্বপূর্ণ দায়িত্ব পালন করেন।
ইউএসএসএসের প্রধান পরিচালক হিসেবে জুলিয়ার নাম ঘোষণা করে এক বিবৃতিতে বর্তমান মার্কিন প্রেসিডেন্ট ওবামা বলেন, 'এই সংস্থায় ৩০ বছরেরও বেশি সময় ধরে একনিষ্ঠতার সঙ্গে কাজ করে জুলিয়া কাজের প্রতি নারী-পুরুষের সমান উৎসর্গের দৃষ্টান্ত স্থাপন করেছেন।' প্রেসিডেন্ট ওবামা আরও জানান, 'জুলিয়ার অর্জন সবার জন্য একটি অনন্য দৃষ্টান্ত। আমি জানি তার এই অভিজ্ঞতা একটি গুরুত্বপূর্ণ সংস্থার প্রধান হিসেবে কাজ করতে নতুন চ্যালেঞ্জ গ্রহণে তাকে নির্দেশনা দেবে।
জুলিয়া ১৯৮৩ সালে গোয়েন্দা সংস্থার মিয়ামি শাখায় যোগদান করেন। ১৯৮৮ সালের পর তিনি প্রেসিডেন্টের নিরাপত্তা বিভাগে ৪ বছর কাজ করেন। জুলিয়ার নিয়োগ নিশ্চিত করতে মার্কিন পার্লামেন্টে (কংগ্রেস) কোন বিল পাস হতে হবে না।
ন্যাশনাল এডুকেশনাল টেলিভিশন
ইতিহাস
এনইটি এডুকেশনাল টেলিভিশন অ্যান্ড রেডিও সেন্টারের নামে (ইটিআরসি) স্থাপন করা হয় ১৯৫২ সালের নভেম্বরে। আগে নিজ অনুষ্ঠান তৈরি করতো না,‌ কিন্ত লোকাল টেলিভিশন কেন্দ্রের তৈরি অনুষ্ঠান ডিস্ট্রিবিউট অথবা এক্সচেঞ্জ করতো।
১৯৫৪ সালের ১৬ মেতে ইটিআরসি টেলিভিশনে যাত্রা শুরু করে। ১৯৫৬ সালে ইটিআরসির ২২ টেলিভিশন কেন্দ্র স্থাপিত আছিল, এবং ১৯৫৭ সালের মার্চের মধ্যে আরো ৪টি কেন্দ্রের স্থাপন করার দায়িত্ব নেয়। এটির বেশি কিছু অনুষ্ঠানসমূহেরকে "অ্যাডাল্ট এডুকেশন" বলা হয়েছিল, আর এটির ডাকনাম দেওয়া হয় "বাতাসের বিশ্ববিদ্যালয়"।
১৯৫৮ সালে ইটিআরসিকে ন্যাশনাল এডুকেশনাল টেলিভিশন অ্যান্ড রেডিও সেন্টারের নামে (এনইটিআরসি) পরিবর্তন করা হয়, এবং যুক্তরাষ্ট্রের চতুর্থ টেলিভিশন সংস্থা হওয়ার দায়িত্ব নেয়। ১৯৬১ সালে বিবিসির থেকে অনুষ্ঠান প্রচার করা শুরু করে। এনইটিআরসির নিজ প্রডাকশন স্টাফ এবং ফ্যাসিলিটিস না থাকার কারনে বেশিরভাগ অনুষ্ঠান তৈরি করে এটির কেন্দ্রসমূহ, এবং বিভিন্ন দেশ থেকে অনুষ্ঠান প্রচারিত করেছে।
১৯৬৩ সালের নভেম্বর মাসে এনইটিআরসির রেডিও অ্যাসেটস আলাদা এক সংস্থা করে এটির নাম পরিবর্তন হয় এনইটি। ১৯৬৭ সালে এনইটিকে এক "পাবলিক টেলিভিশন" সংস্থা বানানোর সিদ্ধান্ত নেওয়া হয়। মার্কিন সরকারের স্থাপিত কর্পোরেশন অফ পাবলিক ব্রডকাস্টিং এনইটির কো-ওনার হয়, এবং এনইটি সরকার এবং অন্যান্য উৎস থেকে তহবিল নেয়।
১৯৬৯ সালে পিবিএসের উদ্বোধন হয়। ফোর্ড এবং সিপিবি এনইটিকে বন্ধ করার সিদ্ধান্ত নেয়, এটিকে পিবিএস দিয়ে বদলানোর জন্য। নিউইয়র্কের ডাবল-ইউ এনডিটি এর সাথে যুক্ত হয় এনইটি ১৯৭০ এর প্রথম দিকে, এবং টেলিভিশন কেন্দ্রের নাম পরিবর্তন হয় ডাবল-ইউ এনইটি ১লা অক্টোবরে, যখন ডাবল-ইউ এনডিটি এবং এনইটির একত্রিত শেষ হয়। ৪ অক্টোবরে এনইটির সম্প্রচার বন্ধ করে দেওয়া হয়, এবং পরের দিনে পিবিএসের যাত্রা শুরু হয়। কিন্ত পিবিএসের কিছু অনুষ্ঠান এনইটির নামে প্রচারিত হত, তারপর এনইটির নামটি সরিয়ে দেওয়া হয়।
পেরিনি শিবতাণ্ডবম
থাম্ব|পেরিনি শিবাতান্ডুবম পেরিনি শিবতাণ্ডবম বা পেরিনি তাণ্ডবম তেলেঙ্গানা অঞ্চলের একটি প্রাচীন নৃত্যের রূপ, সাম্প্রতিক সময়ে এই নৃত্যশৈলীকে পুনর্জীবিত করা হয়েছে। কাকতীয় রাজবংশের শাসনকালে তেলেঙ্গানায় এর সূত্রপাত ও সমৃদ্ধি ঘটে। পেরিনি নৃত্য, ধ্বংসের হিন্দু দেবতা, ভগবান শিবের সম্মানে পরিবেশিত হয়, এবং বিশ্বাস করা হয় যে প্রাচীনকালে সৈন্যরা যুদ্ধে যাবার আগে এটি সম্পাদিত হত। সাম্প্রতিক কালে এই শিল্পরূপটি পুনরুদ্ধার করার পেছনে আছেন পদ্মশ্রী ডাঃ নটরাজ রামকৃষ্ণ।
ভূজ: দ্য প্রাইড অব ইন্ডিয়া
২০১৯ সালের জুনে হায়দরাবাদ, কাঁচ, ভোপাল, ইন্দোর, লখনউ, মুম্বই, কলকাতা দুবাই এবং গোরগাঁওয়ের নিকটে মূল চিত্রগ্রহণ শুরু হয়। পরে উৎপাদন ২০২০ সালের মার্চ পর্যন্ত বন্ধ রাখা হয় ভারতে করোনা লকডাউনের জন্য। তখন চলচ্চিত্র ৯০% সম্পূর্ণ হয়েছিল। অজয় দেবগণ ২০২০ সালের ২২ নভেম্বর হায়দ্রাবাদে কাজ পুনরায় শুরু করেন এবং পরিশেষে ২০২১ সালে মার্চে শেষ সপ্তাহে  পোষ্ট- উৎপাদন পর্যায়ে নিয়ে যায়।
পেরিনি শিবতাণ্ডবম
নৃত্য
পেরিনি শিবতাণ্ডবম নৃত্য শৈলীটি সাধারণত পুরুষদের দ্বারা পরিবেশিত হয়। একে 'যোদ্ধাদের নৃত্য' বলা হয়। যুদ্ধের ময়দানে যাবার আগে যোদ্ধারা ভগবান শিবের মূর্তির সামনে এই নৃত্যটি সম্পাদন করে। 'কাকতীয়'দের শাসনকালে এই পেরিনি নৃত্য রূপটি তার শিখরে পৌঁছেছিল। কাকতীয়রা ওয়ারাঙ্গলে তাঁদের রাজবংশটি প্রতিষ্ঠা করেছিলেন এবং প্রায় দুই শতাব্দী ধরে রাজত্ব করেছিলেন।
ভূজ: দ্য প্রাইড অব ইন্ডিয়া
প্রথমদিকে ছবিটি স্বাধীনতা দিবসের সাপ্তাহিক ছুটির দিনে ২০২০ সালের ১৪ আগস্ট বিশ্বব্যাপী মুক্তি  দেয়ার কথা ভাবা  হয়েছিল। তবে প্রযোজনা থেমে যাওয়ায় তা প্রভাবিত হয়েছিল।  পরে মহামারীর মধ্যে পরিস্থিতি দেখে এবং  সিনেমার নির্দেশিকাগুলি মাথায় রেখে নির্মাতারা ঘোষণা করেছিলেন যে এটি এখন সরাসরি ডিসনি + হটস্টারে ২০২১ সালে সরাসরি মুক্তি পাবে।
পেরিনি শিবতাণ্ডবম
নৃত্য
তেলেঙ্গানায় বিশ্বাস করা হয় যে পেরিনি শিবতাণ্ডবম নৃত্য রূপটি 'প্রেরণা' (অনুপ্রেরণা) জাগিয়ে তোলে এবং এটি সর্বশ্রেষ্ঠ নর্তক প্রভু শিবের প্রতি উৎসর্গীকৃত। ওয়ারাঙ্গলের রামাপ্পা মন্দিরের গর্ভ গুড়ির (গর্ভ গৃহ) নিকটে ভাস্কর্যগুলিতে এই নৃত্যের প্রমাণ পাওয়া যায়।
ভূজ: দ্য প্রাইড অব ইন্ডিয়া
পটভূমি
১৯৭১ সালে ভারত-পাকিস্তানের যুদ্ধের সময় এ আইএএফ এয়ারস্ট্রিপ ভূজ ধ্বংস হয়। এরপরে আইএএফ স্কোয়াড্রন নেতা বিজয় করণিকের নেতৃত্বে ৩০০ স্থানীয় মহিলা বীরত্বের সাথে এয়ারবেসটি পুনর্গঠনের জন্য দিনরাত পরিশ্রম করেন। স্থিতিস্থাপকতার এই কাজটি এমন একটি মুহূর্ত ছিল যা কেবল দেশের মনোবলকেই বাড়িয়ে তোলেনি বরং ভারতকে যুদ্ধে জিততে সহায়তা করেছিল।
উৎপাদন
ভূজ: ইন্ডিয়া প্রাইড অফ ইন্ডিয়া এর ঘোষণা হয়েছিল ২০১৯ সালের মার্চে। এতে অজয় দেবগন, সঞ্জয় দত্ত, পরিণীতি চোপড়া, সোনাক্ষী সিনহা, রানা দাগগুবাতি এবং অ্যামি ভার্ক বিভিন্ন চরিত্রে অভিনয় করেছেন। এর পরিচালনা করেছেন নতুন পরিচালক  অভিষেক দুধাইয়া। এটি  অভিনেত্রী প্রণিতা সুভাষে র  প্রথম হিন্দি সিনেমা। সঞ্জয় দত্ত ২০১৯ সালের ২৫ জুন  প্রধান ফটোগ্রাফি শুরু করেছিলেন । এর চিত্রগ্রহণ হয়েছিল ভোপাল, কচ্ছ, ইন্দোর, মুম্বই, হায়দরাবাদ এবং কলকাতায় ।
২০১৯ সালের নভেম্বরে পরিণীতা চোপড়া এই চলচ্চিত্র থেকে প্রস্থান করেন। কারণ তার সাইনা" চলচ্চিত্রের তারিখের সাথে এটির তারিখ একই সময় পড়েছিল।  পরে নোরা ফাতেহি তার জায়গায় আসেন। ২০২০ সালের জানুয়ারিতে শরদ কেলকার স্বাস্থ্য সমস্যার কারণে সিনেমা ছাড়ার পর রানা দাগুবাতিকে প্রতিস্থাপন করেন। যখন ছবিটি ৯০% সম্পূর্ণ হয়েছিল তখন ২০২০ সালের মার্চ মাসে করোনা লকডাউনের কারণে প্রযোজনাটি স্থগিত করা হয়েছিল । নতুন শ্যুটিং নির্দেশিকাগুলির কারণে  এর কাজ আবার ও বিলম্ব হয়। ৮ মাসের ব্যবধানের পরে ২০২০ সালের ২২ নভেম্বর দেবগন হায়দরাবাদে পুনরায় চিত্রগ্রহণ শুরু করেন এবং শুটিং ১২ দিন চলেছিল। যেখানে প্রচুর যুদ্ধের ধারাবাহিক শ্যুট করা হয়েছিল। কিছু দৃশ্যের শুটিং করা বাকি ছিল। শেষ শ্যুটিং শিডিউলটি  ২০২১ সালের ২২ জুন  পুনরায় শুরু হয়েছিল ।যার মধ্যে ৪ দিন ধরে চলা  কয়েকটি প্যাচওয়ার্ক ছিল যার পরে সিনেমাটির কাজ পুরোপুরি  শেষ হয়ে যায়।
পেরিনি শিবতাণ্ডবম
নৃত্য
পেরিনি নৃত্য শৈলী কাকতীয় রাজবংশের পতনের পরে প্রায় অদৃশ্য হয়ে গিয়েছিল, কিন্তু পদ্মশ্রী ডাঃ নটরাজ রামকৃষ্ণ পেরিনি নৃত্যকে বিলুপ্তির পথ থেকে নবজাগরিত করেছিলেন।
ভূজ: দ্য প্রাইড অব ইন্ডিয়া
মুক্তি
ছবিটি আগে ২০২০ সালের ১৪ আগস্ট সিনেমা হল খুললে মুক্তির জন্য নির্ধারিত ছিল। এখন এটি ডিজনি + হটস্টারে  ২০২১ সালের ১৩ আগস্ট  মুক্তি পাবে।
আব্দুল আজিজ ইবনে বায
বিন বায সোভিয়েত বিরোধী জিহাদের সময় একটি ফতোয়া প্রদান করেছিলেন। সেই ফতোয়ায় বলা হয় প্রত্যেকের সম্পদের কর যুদ্ধক্ষেত্রে মুজাহিদিনদের সমর্থনের জন্য দিতে হবে। আব্দুল্লাহ আযযামের "মুসলিম ভূমির প্রতিরক্ষা" নামক ফতোয়ায় বিন বাযের অনুমোদন সোভিয়েত বিরোধী জিহাদে অংশগ্রহণ করার আহবানকে প্রচন্ড প্রভাবিত করেছিলো। তখন এটা বলা হত যে, আধুনিক যুগে একটি রাষ্ট্রের বিরুদ্ধে অপর কোন রাষ্ট্রের এটাই প্রথম অফিসিয়ালি যুদ্ধের আহবান।
প্রাথমিক জীবন ও যৌবনকাল
ইবন বায ১৯১২ সালে হিজরী জ্বিলহজ্জ মাসে সৌদি আরবের রিয়াদ শহরে জন্মগ্রহণ করেন। তার পরিবার ইসলাম ধর্ম পালনের জন্য বিখ্যাত ছিলো। তিন বছর বয়সে বিন বায তার বাবাকে হারান। তেরো বছর বয়সে তিনি তার ভাইদের সাথে বাজারে গিয়ে কাপড় বিক্রি করতেন। একই সাথে তিনি কুরআন, হাদিস, ফিকহ এবং তাফসীরের ওপর জ্ঞানার্জন শুরু করেন।  তার শিক্ষক ছিলেন মুহাম্মাদ ইবনে ইবরাহীম আল আশ-শেখ।   ১৯২৭ সালে যখন তার বয়স মাত্র ষোল বছর, তখন তার চোখে একটি গুরুতর সংক্রমণ হয় এবং তিনি তার দৃষ্টিশক্তি হারানো শুরু করেন। বিশ বছর বয়সে তিনি সম্পূর্ণ দৃষ্টিশক্তি হারিয়ে একদম অন্ধ হয়ে যান।
শিক্ষা
সে সময়ে সৌদি আরবে আধুনিক বিশ্ববিদ্যালয় বলতে গেলে ছিলো না। বিন বায বিভিন্ন ইসলামী পণ্ডিতদের কাছে কোরান, হাদিস, ফিকহ, তাফসীর এবং  ইসলামি সাহিত্যের ওপর জ্ঞানার্জন করেন।
কর্মজীবন
তিনি অনেক গুরুত্বপূর্ণ পদ এবং দায়িত্বপ্রাপ্ত হয়েছিলেন। যেমন: ১৯৮১ সালে তিনি বাদশাহ ফয়সাল আন্তর্জাতিক পুরস্কার লাভ করেন। ইসলাম ধর্মে বিশেষ অবদান রাখার জন্য তাকে এই পুরস্কার দেওয়া হয়।<--! -->  সৌদি আরবের তিনিই একমাত্র গ্র্যান্ড মুফতি যিনি আল আশ-শেখ পরিবারের সদস্য নন।
কাজ
ইবনে বায বিভিন্ন অনেক দাতব্য এবং অন্যান্য কার্যক্রমের সাথে যুক্ত ছিলেন। যেমন: ইবনে বায একজন সুবক্তা হিসেবে পরিচিত ছিলেন। তিনি তার মসজিদে নিয়মিত বক্তব্য দিতেন। তার বক্তব্য শোনার জন্য অনেক মানুষ ভীড় জমাতো। মাঝে মাঝে তিনি লোকজনদের এশার নামাযের পর তার সাথে খাওয়ার নিমন্ত্রণ দিতেন।. ইবনে বায সেই সমস্ত মুসলিম পণ্ডিতদের একজন ছিলেন, যারা বিশ্বাস করতেন যে সহিংসতার মাধ্যমে সরকার পরিবর্তন করা ইসলাম সমর্থন করেনা। সে জন্য তিনি জনগণকে সরকারের আনুগত্য করার আহবান জানান, যতক্ষণ না সরকার অনৈসলামিক কাজ করতে বাধ্য করে।
লেখা
ইবনে বাযের লেখা বইয়ের সংখ্যা প্রায় ৬০টি। তার বইয়ের বিষয়বস্তু হলো কুরআন, হাদিস, ফিকহ, ফারযিয়াত, নামায, জাকাত, দাওয়াত, হজ্জ্ব, ওমরাহ্‌ ইত্যাদি। এছাড়াও তিনি জাতীয়তাবাদের সমালোচনা করে বই লিখেছেন।
ব্যক্তিগত জীবন
বিন বাযের সকল স্ত্রী এবং সন্তানেরা রিয়াদের অদূরে শুমায়ছিতে আধুনিক দুই তলা ভবন এ বসবাস করতেন। অন্যান্য সৌদি অভিজ্ঞ পণ্ডিতদের মত তার বাসাও ধনী ব্যক্তি বা ধর্মীয় ফাউন্ডেশন এর উপহার ছিলো।
মৃত্যু
বাদশাহ ফাহাদ একটি ডিক্রি জারির মাধ্যমে বিন বাযের স্থলে নতুন গ্র্যান্ড মুফতি হিসেবে আব্দুল আজিজ ইবনে আব্দুল্লাহ আল আশ শেখ কে নিয়োগ প্রদান করেন।
সৌদি আরবের গ্র্যান্ড মুফতি হিসেবে তার কর্মজীবনে সৌদি ক্ষমতাসীন পরিবারের শাসনকে বৈধতা দিতে এবং সালাফি আদর্শের আলোকে মুসলিমদের সংস্কারের জন্য চেষ্টা করেছেন। রাজবংশকে সমর্থন করার জন্য অনেকে তার সমালোচনাও করেছে। সালাফি আন্দোলনে তার প্রভাব ছিল অনেক। বর্তমানে সৌদি আরবের বিভিন্ন এলাকার বিশিষ্ট বিচারক ও ধর্মীয় পণ্ডিতরা ইবনে বাযের সাবেক ছাত্র।
বিতর্ক
দ্য ইন্ডিপেনডেন্ট পত্রিকায় বলা হয় "তার মতামত এবং ফতোয়া (ধর্মীয় বিধি-বিধান) ছিল বিতর্কিত, যা একই সাথে জঙ্গি, উদারপন্থী এবং প্রগতিশীলদের নিন্দা করে।" এছাড়াও ১৯৯১ সালে সৌদি আরবে মার্কিন সৈন্যদের অবস্থান করতে সমর্থন করায় কট্টরপন্থীরা তার বিরুদ্ধে সমালোচনার ঝড় তুলেছিলো।
সৃষ্টিতত্ব
১৯৬৬ সালে যখন বিন বায ইসলামী বিশ্ববিদ্যালয়, মদিনার উপাচার্য ছিলেন, তখন তিনি রিয়াদ বিশ্ববিদ্যালয়ের নিন্দামূলক একটি নিবন্ধ লিখেছিলেন। সেই নিবন্ধে তিনি বলেন যে রিয়াদ বিশ্ববিদ্যালয় 'পৃথিবী সূর্যকে কেন্দ্র করে ঘুরছে' এইরূপ মিথ্যা তথ্য শিক্ষা দিচ্ছে।
লেখক রবার্ট লেসি বিন বাযের একটি ফতোয়া উল্লেখ করে বলেন,আমেরিকানরা চাঁদে অবতরণ করেছে এই তথ্যের ওপর তিনি মুসলিমদের আহবান জানিয়ে বলেন, "আমরা অবশ্যই সতর্কতা অবলম্বন করব যখন কাফের এবং ফাসেকরা আমাদের কোন তথ্য জানাবে। আমরা তাদের বিশ্বাস বা অবিশ্বাস কোন কিছুই করব না যতক্ষন না মুসলিমরা নির্ভর করতে পারে এমন তথ্যসূত্র পাই।"
র‌্যান্ডি শুঘার্ট
সার্জেন্ট ফার্স্ট ক্লাস র‌্যান্ডাল ‘র‌্যান্ডি’ ডেভিড শুঘার্ট (Randall ‘Randy’ David Shughart) (১৩ আগস্ট, ১৯৫৮ – ৩ অক্টোবর, ১৯৯৩) মার্কিন সেনাবাহিনীর বিশেষ অভিযান দল ১ম স্পেশাল ফোর্সেস অপারেশনাল ডিটাচমেন্ট-ডেল্টার (1SFOD-D) একজন সদস্য। ১৯৯৩ সালে সংঘটিত মোগাদিশুর যুদ্ধে বীরোচিত অবদানের জন্য তিনি মরণোত্তর যুক্তরাষ্ট্রের সর্বোচ্চ সামরিক পদক মেডাল অফ অনার লাভ করেন।
জীবনী
র‌্যান্ডি শুঘার্টের জন্ম ১৯৫৮ সালের ১৩ অক্টোবর, যুক্তরাষ্ট্রের নেব্রাস্কা অঙ্গরাজ্যের লিংকনে। তার জন্ম হয়েছিলো সেনা পরিবারে, এবং তার বাবা হার্বার্ট শুঘার্ট মার্কিন বিমান বাহিনীতে অফিসার হিসেবে কর্মরত ছিলেন। পরবর্তীকালে শুঘার্ট পেনসিলভ্যানিয়াতে চলে যান, ও হার্বার্ট এয়ার ফোর্সের চাকরি ছেড়ে দেন। পেনসিলভ্যানিয়ার নিউভিলের বিগ স্প্রিং হাই স্কুলে পড়ার সময় র‌্যান্ডি মার্কিন সেনাবাহিনীতে যোগদান করেন। সাধারণ প্রশিক্ষণ শেষে তিনি এয়ারবোর্ন স্কুলে সফলতার সাথে এআইটি (অ্যাডভান্সড ইন্ডিভিজুয়াল ট্রেইনিং বা উচ্চতর একক প্রশিক্ষণ) সম্পন্ন করেন। এরপর তিনি ওয়াশিংটনের ফোর্ট লুইসে ৭৫তম ইনফ্যান্ট্রি (এয়ারবোর্ন)-এর আওতাভুক্ত দ্বিতীয় রেঞ্জার ব্যাটালিয়নে যোগদান করেন।
১৯৯৩ সালের গ্রীষ্মকালে শুঘার্ট, অন্যান্য ডেল্টা ফোর্স সদস্যদের সাথে টাস্ক ফোর্স রেঞ্জারের অংশ হিসেবে সোমালিয়ার মোগাদিশু যান। ১৯৯৩ সালের ৩ অক্টোবরের অভিযানে শুঘার্ট অপারেশন গোথিক সার্পেন্টের স্নাইপার টিম লিডার হিসেবে দায়িত্বরত ছিলেন। সেদিন আকাশ থেকে সুপার ৬১ নামের মার্কিন আর্মির একটি ব্ল্যাক হক হেলিকপ্টার ভূমিতে অবস্থিত বাহিনীকে সহায়তা প্রদান করে আসছিলো, যা মিলিশিয়াদের আক্রমণে ভূপাতিত হয়। উদ্ধার কাজে দ্রুত একটি কমব্যাট সার্চ অ্যান্ড রেসকিউ আক্রান্ত স্থানে রওনা হয়। তার কিছুক্ষণ পরে সুপার ৬৪ হেলিকপ্টারটিও ভূপাতিত হয়, কিন্তু এবার ভূমিতে থাকা রেঞ্জাররা সেখানে গিয়ে উদ্ধার কাজ চালাতে সমর্থ ছিলো না, কারণ এইদিদের মিলিশিয়া বাহিনীর কাছ থেকে তারা বড় রকমের বাঁধার সম্মুখীন হচ্ছিলো, ও তারা প্রথম দূর্ঘটনার স্থানে যাওয়ার জন্যও লড়াই করছিলো।
শুঘার্ট, তার ডেল্টা স্নাইপারের সহকর্মী গ্যারি গর্ডন ও সার্জেন্ট ফার্স্ট ক্লাস ব্র্যাড হলিংস আকাশ থেকে স্নাইপার সহায়তা প্রদান করে আসছিলেন। ভূমিতে অনেক সংখ্যক সশস্ত্র সোমালি মিলিশিয়ার উপস্থিতি লক্ষ্য করার পরেও গ্যারি গর্ডন নিচে নেমে সুপার ৬৪-এর দূর্ঘটনাস্থলে উদ্ধার কাজ চালানোর জন্য কমান্ড সেন্টারের আবেদন করেন।
মেডাল অফ অনার সম্মাননা
মোগাদিশুর যুদ্ধে ভূপাতিত হেলিকপ্টারের পাইলট মাইকেল ডুরান্টকে বাঁচাতে গিয়ে মৃত্যুবরণ করায়, ১৯৯৪ সালের ২৩ মে শুঘার্ট ও গর্ডনকে যৌথভাবে মরণোত্তর মেডাল অফ অনার প্রদান করা হয়। এটি হচ্ছে মার্কিন যুক্তরাষ্ট্রের সর্বোচ্চ সামরিক পদক। ভিয়েতনাম যুদ্ধের পর এই প্রথম বারের মতো কোনো মার্কিন সৈন্য মেডাল অফ অনার প্রদান করা হয়। পুরস্কারের উদ্ধৃতিতে লেখা হয়:
"Sergeant First Class Shughart, United States Army, distinguished himself by actions above and beyond the call of duty on 3 October 1993, while serving as a Sniper Team Member, United States Army Special Operations Command with Task Force Ranger in Mogadishu, Somalia. Sergeant First Class Shughart provided precision sniper fires from the lead helicopter during an assault on a building and at two helicopter crash sites, while subjected to intense automatic weapons and rocket propelled grenade fires. While providing critical suppressive fires at the second crash site, Sergeant First Class Shughart and his team leader learned that ground forces were not immediately available to secure the site. Sergeant First Class Shughart and his team leader unhesitatingly volunteered to be inserted to protect the four critically wounded personnel, despite being well aware of the growing number of enemy personnel closing in on the site. After their third request to be inserted, Sergeant First Class Shughart and his team leader received permission to perform this volunteer mission. When debris and enemy ground fires at the site caused them to abort the first attempt, Sergeant First Class Shughart and his team leader were inserted one hundred meters south of the crash site. Equipped with only his sniper rifle and a pistol, Sergeant First Class Shughart and his team leader, while under intense small arms fire from the enemy, fought their way through a dense maze of shanties and shacks to reach the critically injured crew members. Sergeant First Class Shughart pulled the pilot and the other crew members from the aircraft, establishing a perimeter which placed him and his fellow sniper in the most vulnerable position. Sergeant First Class Shughart used his long range rifle and side arm to kill an undetermined number of attackers while traveling the perimeter, protecting the downed crew. Sergeant First Class Shughart continued his protective fire until he depleted his ammunition and was fatally wounded. His actions saved the pilot's life. Sergeant First Class Shughart's extraordinary heroism and devotion to duty were in keeping with the highest standards of military service and reflect great credit upon him, his unit and the United States Army."
গ্যারি গর্ডন
মাস্টার সার্জেন্ট গ্যারি আইভান গর্ডন (Gary Ivan Gordon) (৩০ আগস্ট, ১৯৬০ – ৩ অক্টোবর, ১৯৯৩) মরণোত্তর মেডাল অফ অনার প্রাপ্ত একজন মার্কিন সেনা সদস্য। মৃত্যুর সময় তিনি ছিলেন মার্কিন সেনাবাহিনীর বিশেষ অভিযান দল ১ম স্পেশাল ফোর্সেস অপারেশনাল ডিটাচমেন্ট-ডেল্টার (1SFOD-D) একজন নন-কমিশন্ড কর্মকর্তা। ১৯৯৩ সালের অক্টোবরে মোগাদিশুর যুদ্ধে বীরোচিত অবদানের জন্য তিনি র‌্যান্ডি শুঘার্টের সাথে যৌথভাবে যুক্তরাষ্ট্রের সর্বোচ্চ সামরিক সম্মাননা মেডাল অফ অনার লাভ করেন।
জীবনী
১৯৬০ সালের ৩০ আগস্ট যুক্তরাষ্ট্রের মেইন অঙ্গরাজ্যের লিংকনে গ্যারি গর্ডন জন্ম গ্রহণ করেন। ১৯৭৮ সালে ম্যাটনাকুক অ্যাকাডেমি থেকে তিনি স্নাতক সম্পন্ন করেন। একই বছরে, ১৮ বছর বয়সে তিনি মার্কিন সেনাবাহিনীতে যোগদান করেন। তার দায়িত্বরত শাখা ছিলো ১০ম স্পেশাল ফোর্সেস গ্রুপের ২য় ব্যাটালিয়ন। পরবর্তীতে তিনি স্নাইপার হিসেবে ১ম স্পেশাল ফোর্সেস অপারেশনাল ডিটাচমেন্ট-ডেল্টা (1SFOD-D) বা ডেল্টা ফোর্সে যোগ দেন। ১৯৯৩ সালে সোমালিয়াতে তার ইউনিটের সাথে যোগদানের আগে তিনি স্ত্রী কারমেনকে বিয়ে করেন। এছাড়া তাদের দুইটি সন্তান ছিলো।
আইসিএএনএন
ইন্টারনেট কর্পোরেশন ফর অ্যাসাইনড নেম এন্ড নাম্বার (আইসিএএনএন) আমেরিকান একটি মাল্টিস্টেকহোল্ডার গ্রুপ এবং অলাভজনক সংগঠন যা নেটওয়ার্কের স্থিতিশীল এবং সুরক্ষিত অপারেশন নিশ্চিত করে, ইন্টারনেটের নামস্থান এবং সংখ্যাসূচক স্থান সম্পর্কিত বিভিন্ন ডাটাবেসের রক্ষণাবেক্ষণ এবং পদ্ধতি সমন্বয় করার জন্য দায়বদ্ধ। ইন্টারনেট অ্যাসাইন্ড নাম্বারস অথোরিটি (আইএএনএ) ফাংশন চুক্তি অনুসারে কেন্দ্রীয় ইন্টারনেট অ্যাড্রেস পুল এবং ডিএনএস রুট জোন রেজিস্ট্রিগুলির প্রকৃত প্রযুক্তিগত রক্ষণাবেক্ষণের কাজ সম্পাদন করে।
ইতিহাস
আইসিএনএন প্রতিষ্ঠার আগে, ইন্টারনেট প্রোটোকল শনাক্তকারীদের (শীর্ষ স্তরের ডোমেন এবং আইপি ঠিকানা বিতরণ সহ) রেজিস্ট্রি প্রশাসনের আইএএনএ ফাংশনটি জন পোস্টেল নামে একজন কম্পিউটার বিজ্ঞান গবেষক দ্বারা সম্পাদিত হয়েছিল, যিনি প্রথমে আরপানেট তৈরিতে জড়িত ছিলেন, প্রথমে ইউসিএলএ এবং তারপরে ইউএসসি-আইএসআই তে। ১৯৯৭ সালে পোস্টেল কংগ্রেসের সামনে সাক্ষ্য দিয়েছিল যে এটি এই গবেষণা কাজের একটি "সাইড টাস্ক" হিসাবে এসেছে।
কাবেরী দিমার
প্রাথমিক জীবন
কাবেরী মধ্যপ্রদেশের সেহোরের মান্ডি গ্রামে এক জেলে পরিবারে জন্মগ্রহণ করেন, নয় ভাইবোনের মধ্যে তিনি ছিলেন পঞ্চম।বড় হওয়ার পর তিনি তাঁর বাবা এবং বড় বোনেদের সাথে মাছ ধরতে যেতেন। খান্ডোয়া জেলা ক্রীড়া কর্মকর্তা, জোসেফ বাক্সলা, ২০১৬ সালে তাঁর সন্তরণ দেখে একজন প্রতিশ্রুতিশীল সাঁতারু হিসাবে তাঁর প্রতিভা নজর করেছিলেন। এরপর ২০১৭ সালে, সাঁতারু হিসেবে কাবেরী মধ্যপ্রদেশ ওয়াটার স্পোর্টস একাডেমিতে ভর্তি হন। পরে তিনি সাঁতারের বদলে ক্যানো চালানোকে একটি ক্রীড়া হিসেবে গ্রহণ করেন। তিনি লাভলি প্রফেশনাল ইউনিভার্সিটিতে পড়াশোনা করেন।
ক্রীড়া জীবন
২০২০ - ২০২২ সালের সময়কালে ভারতের জাতীয় ক্যানো চ্যাম্পিয়নশিপে বিভিন্ন একক এবং দলগত ইভেন্টে কাবেরী ১৫টি স্বর্ণ, দুটি রৌপ্য এবং একটি ব্রোঞ্জ জিতেছেন। তিনি রেয়ং- এ ২০২২ সালের এশিয়ান ক্যানো স্প্রিন্ট চ্যাম্পিয়নশিপে সি-৪ ২০০ মিটার দলগত বিভাগে ব্রোঞ্জ পদক জিতেছিলেন, তিনি নমিতা চান্দেল, অঞ্জলি বশিষ্ঠ এবং শিবানী বর্মার সাথে জুটি বেঁধেছিলেন। ২০২৩ সালে ভারতীয় কায়াকিং ক্যানোয়িং অ্যাসোসিয়েশনের অধীনে উত্তরাখণ্ডের তেহরি ড্যামে অনুষ্ঠিত ওপেন ন্যাশনাল কায়াকিং ক্যানোয়িং চ্যাম্পিয়নশিপে হংস রাজ মহিলা মহা বিদ্যালয়ের জল ক্রীড়া খেলোয়াড় কাবেরী সাতটি পদক জিতেছেন। তিনি সি-১ ১০০০ মিটার, সি-৪ ১০০০ মিটার, সি-১ ৫০০ মিটার, সি-৪ ৫০০ মিটার, সি-১ ২০০ মিটার, সি-৪ ২০০ মিটার এবং সি-১ ৫০০০ মিটার ইভেন্টে সোনা জিতেছেন।
এ কে এম ফজলুল হক (শল্যচিকিত্সক)
এ কে এম ফজলুল হক (জন্ম ২৫ জানুয়ারী ১৯৫৮) একজন বাংলাদেশী শল্যচিকিত্সক। তিনি ঢাকার বঙ্গবন্ধু শেখ মুজিব মেডিকেল বিশ্ববিদ্যালয়ের (বিএসএমএমইউ) কোলোরেক্টাল শল্যচিকিত্সা বিভাগের প্রতিষ্ঠাতা ছিলেন।
প্রাথমিক জীবন এবং শিক্ষা
হক ১৯৫৮ সালের ২৫ জানুয়ারি পূর্ব পাকিস্তানের পটুয়াখালী জেলার গাজীপুরা গ্রামে জন্মগ্রহণ করেন। তার পিতা রশিদ আহমেদ।
হক ১৯৭২ সালে যশোর বোর্ড থেকে এসএসসি, ১৯৭৪ সালে এইচএসসি এবং ১৯৮২ সালে ঢাকা মেডিকেল কলেজ থেকে এমবিবিএস পাশ করেন। তিনি ১৯৮৯ সালের জানুয়ারি মাসে বাংলাদেশ কলেজ অব ফিজিশিয়ানস অ্যান্ড সার্জনস থেকে ফেলোশিপ (এফসিপিএস) লাভ করেন।
মার্কিন আপিল আদালত
মার্কিন কোর্টস অব আপিলস হলো মার্কিন যুক্তরাষ্ট্রের ফেডারেল জুডিশিয়ারির মধ্যবর্তী আপিল আদালত। আপিল আদালতগুলি ১১টি সংখ্যা যুক্ত সার্কিটে বিভক্ত যা মার্কিন যুক্তরাষ্ট্রের ভৌগলিক অঞ্চলগুলি কভার করে এবং তাদের সীমানার মধ্যে মার্কিন যুক্তরাষ্ট্রের জেলা আদালতগুলির আপিলগুলি শোনে। ডিস্ট্রিক্ট অফ কলম্বিয়া সার্কিট যা কেবল ওয়াশিংটন ডিসি এবং ফেডারেল সার্কিট, যা আইনের নির্দিষ্ট বিশেষ ক্ষেত্রগুলির সাথে জড়িত মামলায় মার্কিন যুক্তরাষ্ট্র জুড়ে ফেডারেল আদালতগুলির আপিল শুনানি করে। আপিল আদালতগুলি কিছু প্রশাসনিক সংস্থার সিদ্ধান্ত এবং নিয়ম প্রণয়নের আপিলও শোনে, এই মামলাগুলির বৃহত্তম অংশ ডিসি সার্কিট দ্বারা শুনানী করা হয়। আপীল আদালতের সিদ্ধান্তকে মার্কিন সুপ্রিম কোর্টে আপিল করা যেতে পারে। ডান|থাম্ব|400x400পিক্সেল|মার্কিন যুক্তরাষ্ট্রের আপিল আদালত এবং মার্কিন যুক্তরাষ্ট্রের জেলা আদালতের ভৌগোলিক সীমানার মানচিত্র
ব্লেয়ার পোকক
ব্লেয়ার অ্যান্ড্রু পোকক (Blair Pocock; জন্ম: ১৮ জুন, ১৯৭১) অকল্যান্ডের পাপাকুরা এলাকায় জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের অন্যতম সদস্য ছিলেন তিনি। ১৯৯০-এর দশকের মাঝামাঝি সময়কালে সংক্ষিপ্ত সময়ের জন্যে নিউজিল্যান্ডের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর নিউজিল্যান্ডীয় ক্রিকেটে অকল্যান্ড ও নর্দার্ন ডিস্ট্রিক্টস দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে স্লো বোলিংয়ে পারদর্শী ছিলেন ব্লেয়ার পোকক।
খেলোয়াড়ী জীবন
১৯৯০-৯১ মৌসুম থেকে ২০০০-০১ মৌসুম পর্যন্ত ব্লেয়ার পোককের প্রথম-শ্রেণীর খেলোয়াড়ী জীবন চলমান ছিল। অকল্যান্ড দলের অধিনায়কের দায়িত্বে থেকে জাতীয় দলের কোচ ডেভিড ট্রিস্টের দৃষ্টি আকর্ষণে সক্ষম হন।
সমগ্র খেলোয়াড়ী জীবনে পনেরোটি টেস্টে অংশগ্রহণ করেছেন ব্লেয়ার পোকক। ১২ নভেম্বর, ১৯৯৩ তারিখে পার্থে স্বাগতিক অস্ট্রেলিয়া দলের বিপক্ষে টেস্ট ক্রিকেটে অভিষেক ঘটে তার। ২০ নভেম্বর, ১৯৯৭ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।
১৯৯০-এর দশকের দূর্বলতর নিউজিল্যান্ড দলের অনেক উদ্বোধনী ব্যাটসম্যানের অন্যতম ছিলেন। তবে, টেস্ট ক্রিকেটে তিনি খুবই কম ভূমিকা রাখতে পেরেছিলেন। ২৩-এর কম গড়ে রান সংগ্রহ করেছিলেন তিনি। ১৯৯৭ সালের শুরুতে ইংল্যান্ড ও শ্রীলঙ্কার বিপক্ষে টেস্ট সিরিজে তাকে খেলার সুযোগ দেয়া হয়। দূর্ভাগ্যবশতঃ পায়ের বৃদ্ধাঙ্গুল ভেঙ্গে গেলে তাকে ১৯৯৮ সালের অধিকাংশ সময়ই মাঠের বাইরে অবস্থান করতে হয়েছিল। তার এ অনুপস্থিতির সুযোগে ম্যাট হর্ন দলে স্থায়ীভাবে টেস্টের উদ্বোধনী ব্যাটসম্যান হিসেবে আবির্ভূত হন। এ অবস্থানের আরেকজন খেলোয়াড়ের অন্তর্ভূক্তির প্রশ্নে দল নির্বাচকমণ্ডলী ব্রায়ান ইয়ং, ম্যাথু বেল ও রজার টোজের উপর পরীক্ষা-নিরীক্ষা চালাতে থাকেন।
অবসর
মাত্র ছয়টি টেস্টে খেলার পর কাঁধের সমস্যায় আক্রান্ত হলে তাকে অস্ত্রোপচার করতে হয়। এরফলে, এক বছরেরও অধিক সময় তাকে দলের বাইরে অবস্থান করতে হয়েছিল। ব্রায়ান ইয়ংকে তার স্থলাভিষিক্ত করা হয় ও তাকে দলে ফেরার জন্যে বেশ প্রতিরোধের দেয়াল গড়ে উঠে। ১৯৯৯-২০০০ মৌসুমে আঘাতের কবলে আক্রান্ত হলে ব্লেয়ার পোককের আন্তর্জাতিক ক্রিকেটের খেলোয়াড়ী জীবনের সমাপ্তি ঘটে।
তার ভ্রাতৃষ্পুত্র মাইকেল গ্রেইম পোকক প্রথম-শ্রেণীর ক্রিকেটে অংশগ্রহণ করেছেন।
বলনই মেট্রো স্টেশন
বলনই মেট্রো স্টেশন হল মুম্বই মেট্রোর একটি স্টেশন। স্টেশনটি পশ্চিম মুম্বইয়ের নিউ লিংক রোডের উপরে উত্তোলিত ভাবে অবস্থিত। এটি মুম্বই মেট্রো লাইন ২এ-এর স্টেশন হিসেবে কাজ করে। স্টেশনটির উদ্বোধন ২০২৩ সালের ১৯শে জানুয়ারি করা হবে।
স্টেশনটি মুম্বাই মহানগর অঞ্চল উন্নয়ন কর্তৃপক্ষের মালিকানাধীন।
ইতিহাস
বলনই মেট্রো স্টেশনটি লাইন ২এ-এর দ্বিতীয় প্যাকেজে নির্মাণের ঘোষণা করা হয়েছিল। জে কুমার ইনফ্রা প্রা. লিমিটেড ২০১৬ সালের জুন মাসে লাইন ২এ-এর উভয় প্যাকেজের নির্মাণ কাজের চুক্তি প্রদান করা হয়েছিল। প্রতিটি প্যাকেজের মূল্য ₹৭০০ কোটি অনুমান করা হয়েছিল। জে কুমার ইনফ্রা প্রা. লিমিটেড রিজার্ভ মূল্যের নীচে বিড করেছিল। চুক্তি অনুযায়ী সংস্থাটি দ্বিতীয় প্যাকেজের উত্তোলিত মেট্রো পথ ও অন্যান স্টেশন সহ বলনই মেট্রো স্টেশনের নির্মাণ কাজ শুরু করেছিল।
গঠন
মুম্বই মেট্রোর লাইন ২এ-এর অন্তর্গত বলনই মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড বিক্রিয় মেশিন, ক্রসওভার প্রভৃতি অবস্থিত। তৃতীয় স্তর বা অন্তিম স্তরে প্ল্যাটফর্ম ও রেল ট্র্যাক অবস্থিত।
প্ল্যাটফর্ম
বলনই মেট্রো স্টেশনে মোট ২ টি পার্শ্ব প্ল্যাটফর্ম রয়েছে। পার্শ্ব প্ল্যাটফর্ম দুটি স্টেশনের দ্বিতীয় স্তর বা মধ্যবর্তী স্তরে মাধ্যমে পরস্পরের সঙ্গে সংযুক্ত রয়েছে।
বিদ্যুৎ ও সংকেত ব্যবস্থা
মুম্বই মেট্রোর অন্য সকল স্টেশন ও রেলপথের মত বলনই স্টেশনেও ট্রেন পরিচালনার জন্য ওভারহেড ক্যাটেনারি দ্বারা ২৫ হাজার ভোল্টের এ.সি. বিদ্যুৎ ব্যবস্থা ব্যবহার করা হয়।
কড়ইবাড়িয়া ইউনিয়ন
কড়ইবাড়িয়া বাংলাদেশের বরগুনা জেলার অন্তর্গত তালতলী উপজেলার একটি ইউনিয়ন।
আয়তন
কড়ইবাড়িয়া ইউনিয়নের আয়তন ১০,৮৬৩ একর।
প্রশাসনিক কাঠামো
কড়ইবাড়িয়া ইউনিয়ন তালতলী উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম তালতলী থানার আওতাধীন। এটি জাতীয় সংসদের ১০৯নং নির্বাচনী এলাকা বরগুনা-১ এর অংশ।
জনসংখ্যার উপাত্ত
২০১১ সালের আদমশুমারি অনুযায়ী কড়ইবাড়িয়া ইউনিয়নের মোট জনসংখ্যা ১২,৯২০ জন। এর মধ্যে পুরুষ ৬,৩৫৬ জন এবং মহিলা ৬,৫৬৪ জন। মোট পরিবার ৩,০৯৫টি।
শিক্ষা
২০১১ সালের আদমশুমারি অনুযায়ী কড়ইবাড়িয়া ইউনিয়নের সাক্ষরতার হার ৫৫.৪%।
২০০৮ গ্রীষ্মকালীন অলিম্পিকে আরুবা
চীনের বেইজিং-এ অনুষ্ঠিত ২০০৮ গ্রীষ্মকালীন অলিম্পিকে আরুবা অংশগ্রহণ করে।
খানজাদা বেগম
খানজাদা বেগম ( ১৪৭৮ - ১৫৪৫) ছিলেন একজন তিমুরীয় রাজকন্যা ও ফারগানার আমির দ্বিতীয় উমর শেখ মির্জার জ্যেষ্ঠ কন্যা। তিনি মুঘল সাম্রাজ্যের প্রতিষ্ঠাতা বাবরের বড় বোনও ছিলেন। তিনি ও তার ভাই সারাজীবন একে অপরের সাথে গভীরভাবে সংযুক্ত ছিলেন, এটি ছিলো এমন একটি সময়কাল যেখানে পরিবারটি মধ্য এশিয়ার একটি ক্ষুদ্র ও অখ্যাত রাজ্য শাসন করা থেকে ভারতীয় উপমহাদেশের একটি বড় অংশ শাসন করার জন্য অগ্রসর হয়েছিলো। বাবর তার বোনকে পাদশাহ বেগম নামক সম্মানজনক উপাধি দিয়েছিলেন ও তার মৃত্যুর পর তিনি প্রকৃতপক্ষে তার সাম্রাজ্যের প্রথম মহিলা ছিলেন।
তার ভাইয়ের স্মৃতিকথা বাবরনামা খানজাদা বেগমকে সবসময় স্নেহ ও শ্রদ্ধার সাথে উল্লেখ করেছে। তার ভাগ্নী গুলবদন বেগমের দ্বারা হুমায়ুন-নামা-এ প্রায়শই তাকে উল্লেখ করা হয়েছে, যিনি তার খালাকে 'প্রিয়তম মহিলা' (ওরফে জনম) বলে ডাকেন। অনেক উপলক্ষ বর্ণনা করা হয়েছে যেখানে তিনি তার আত্মীয় ও আরও বিশেষভাবে তার ভাগ্নের মধ্যে রাজনৈতিক অসুবিধার সময় হস্তক্ষেপ করেছিলেন।
পরিবার ও বংশ
খানজাদার পিতামহ ছিলেন তৈমুরি সাম্রাজ্যের আবু সা'ইদ মির্জা, অন্যদিকে তার মাতামহ ছিলেন মোগুলিস্তানের মহান খান ইউনুস খান। খানজাদা এইভাবে তার মাতৃপক্ষ থেকে চেঙ্গিজ খানের ও তার পৈতৃক দিক থেকে তৈমুরের বংশধর ছিলেন।
শায়বানি খান উজবেক
থাম্ব|176x176পিক্সেল|উজবেকদের [[খান শায়বানি খান উজবেক]] ১৫০০-০১ সালে খানজাদার ভাই, বাবর ও উজবেকদের মধ্যে দ্বন্দ্ব সবচেয়ে বেশি ছিলো। ছয় মাস ধরে শায়বানি খান উজবেক বাবরকে সমরকন্দে অবরুদ্ধ করেন। খানজাদা ও বাবরের শক্তিশালী আত্মীয়দের কেউ বাবরকে সাহায্য পাঠাননি, যেমন তাদের চাচা বৃহত্তর খোরাসানের শাসক সুলতান হোসেন মির্জা বায়কারা। এই সময় শায়বানি খান বাবরকে একটি বার্তা পাঠান ও প্রস্তাব করেন যে বাবর যদি তার বোন খানজাদা বেগমকে তার সাথে বিয়ে দেয় তবে তাদের মধ্যে দীর্ঘস্থায়ী মৈত্রী হবে। খানজাদার ভাগ্নি গুলবদন বেগমের মতে "যেকোনভাবে এটি করা দরকার ছিল, তিনি বেগমকে খানের কাছে দিয়েছিলেন ও নিজেই (সমরকন্দ থেকে) বেরিয়ে এসেছিলেন ... এই দুর্দশার মধ্যে, নিরস্ত্র, এবং আল্লাহর উপর ভরসা করে তিনি বাদাকশানের দেশ... ও কাবুল চলে যান।"
১৫০০ সালে বাবরনামা অনুসারে খানজাদার ভাই বাবরকে মুহাম্মদ শায়বানি খানের পাঁচ মাস অবরোধের পর সমরকন্দ ত্যাগ করতে হয়েছিলো, এই সময়ে খানজাদা শায়বানি খানের কাছে (যুদ্ধবন্দীদের অংশ হিসেবে) থাকেন। আকবরনামা অনুসারে হেনরি বেভারিজ লিখেছেন যে, শায়বানি-নামা অনুসারে শায়বানি খানের সাথে খানজাদার বিয়ে ছিলো একটি প্রেমের সন্ধি। তিনি এই সম্ভাবনারও প্রস্তাব করেন যে "বাবর পুরো পরিস্থিতি উল্লেখ করেননি ও তার [খানজাদা] রেখে যাওয়া শায়বানির সাথে বাবরের চুক্তির একটি অংশ ছিলো।"
১৫০০ সালের জুলাই মাসে খানজাদার খালা মেহের নিগার খানম শায়বানি খানের দ্বারা বন্দী হন ও 'লুটের অংশ হিসেবে' তাকে জোরপূর্বক বিয়ে করেন। শায়বানি তার তিমুরীয় ভাগ্নি খানজাদা বেগমকে বিয়ে করার সিদ্ধান্ত নিলে তিনি তালাকপ্রাপ্ত হন, কারণ খালা ও ভাতিজি উভয়ের জন্য একই পুরুষের সাথে বিবাহ করা ইসলামে বেআইনি।
তাদের বিয়ের পর খানজাদা ও শায়বানির কোন সন্তান হয়নি, খানজাদার গর্ভবতী হওয়ার খবর ছিলো কেবল একটি গুজব ও খানজাদা শায়বানিকে দেখিয়েছিলেন যে তিনি তাকে ভালবাসেন কিন্তু বাস্তবতা ছিলো ভিন্ন যেহেতু তিনি তার ভাইয়ের পাশে ছিলেন, শায়বানি পরে খানজাদাকে তালাক দেন কারণ সে বিতর্কিত বিষয়ে তার ভাইয়ের দিকে ঝুঁকেছিলো।
মাহদি খাজা
১৫১১ সালে কুন্দুজে প্রথম শাহ ইসমাইলের সাথে (যিনি মার্ভের যুদ্ধে শায়বানিকে পরাজিত করেছিলেন) সৈন্যদের পাহারায় তেত্রিশ বছর বয়সে খানজাদা বাবরের কাছে ফিরে আসেন। খানজাদার সাথে শাহ ইসমাইলের একজন দূত এসে বন্ধুত্বের প্রস্তাব দেন ও কিছু শর্তে সামরিক সাহায্য বিবেচনা করার প্রতিশ্রুতি দেন। বিনিময়ে বাবর ওয়াইস খান মির্জাকে উপহারসহ শাহ ইসমাইলের দরবারে পাঠান।
অজানা তারিখে মুহাম্মদ মাহদি খাজার সাথে খানজাদার দ্বিতীয় বিবাহ হয়। এ্যানেট বেভারিজ বলেছেন যে সম্ভবনা আছে যে তার প্রত্যাবর্তনের পরে খুব দীর্ঘ সময়ের মধ্যে বিয়ে হয়েছিলো। এটা সম্ভব যে বাবরের সাথে মাহদির যোগদান ও খানজাদার সাথে তার বিবাহ ১৫০৯-১৫১৯ এর দশকে সংঘটিত হয়েছিলো, যার কোন নথি অবশিষ্ট থাকতে পারে না। মাহদি ১৫১৯ সালে বাবরের সাথে ছিলেন ও তাদের সাথে থাকার ব্যাপারটি পরবর্তীতে প্রায়শই উল্লেখ করা হয়েছে।
সন্তানাদি
শায়বানির সাথে থাকাকালে ছেলে জন্মদানের পর খানজাদার দৃশ্যত কোনো সন্তান হয়নি। তিনি মাহদির ছোট বোন সুলতানাম বেগমের দায়িত্ব নেন যখন তার বয়স ছিলো দুই বছর। খানজাদা সুলতানামকে এমনভাবে ভালোবাসতেন যেন সে তার নিজের মেয়ে। তিনি তার ননদকে তার ভাগ্নে রাজপুত্র হিন্দাল মির্জার স্ত্রী হওয়ার জন্য লালন-পালন করেছিলেন। হিন্দাল মির্জা দিলদার বেগম ও বাবরের কনিষ্ঠ পুত্র ছিলেন।
সুলতানাম ও হিন্দাল ১৫৩৭ সালে বিয়ে করেন এবং খানজাদা বেগম তাদের বিয়ের ভোজের আয়োজন করেন। অগণিত সরকারি ও রাজকীয় অতিথিদের পাশাপাশি উচ্চ-পদস্থ দরবারের আমিরদের অংশগ্রহণে 'রহস্যময় উৎসব' নামে পরিচিত এই ভোজটি ছিলো একটি দুর্দান্ত ব্যাপার। গুলবদন বেগম বলেন, বাবরের অন্য কোনো সন্তানের জন্য এই ধরনের বিয়ের ভোজ এর আগে আয়োজন করা হয়নি। মাহদি খাজা তার ভগ্নিপতি হিন্দালকে বিপুল পরিমাণ যৌতুক প্রদান করেন ও খানজাদা বেগমও জমকালো উপহার দেন।
মৃত্যু
খানজাদা বেগম তার ভাগ্নে হুমায়ুনের সাথে কান্দাহার থেকে তার ছোট সৎ ভাই কামরান মির্জার সাথে দেখা করতে যাওয়ার পথে ১৫৪৫ সালের সেপ্টেম্বর মাসে কাবাল-চকে মারা যান। তিনি তিন দিন ধরে জ্বরে ভুগছিলেন এবং চতুর্থ দিনে তার মৃত্যু হয়। ডাক্তারের চিকিৎসাতেও কোন লাভ হয়নি। প্রথমে তার লাশ কাবাল-চকে দাফন করা হয়, কিন্তু তিন মাস পরে তার লাশ কাবুলে আনা হয় ও তার ভাইয়ের দাফনের স্থান বাবরের বাগানে রাখা হয়।